Graham Sandercock - Wikipedia

# Graham Sandercock

### Dhiworth Wikipedia, an godhoniador rydh

Graham Sandercock yw dyskador, kenedhloger Kernewek, ha skrifer y'n taves Kernewek. Ev yw penn asrann doronieth yn Skol Nessa Devonport rag Mebyon.

Sandercock yw person a boes yn Dasserghyans Kernewek y'n eur ma. Ev yw awtour a skrifennow pals y'n taves Kernewek, y'ga mysk lyvrow gramasek (r.e. Holyewgh an Lergh 1999 ha Kernewek Mar Plek 1998, warbarth gans Crysten Fudge), treylyans a unn lyver an Bibel (An Lyther dhe'n Ebrowyon 1999) , hwedhlow berr (r.e. "An Wedhwes" 1994), ha dyllansow a dekstow hengovek (Passio Christi, Resurrexio Domini, ha "Silvester ha'n Dhragon" dhiworth Vywnans Meryasek: y'n skrifennow ma, Sandercock a dreylys yn Kernewek Kemmyn an vershyons gwrys yn Kernewek Unys gans Mordon).

Ev a bennskrif An Gannas, ha kyns kaderyor Kesva an Taves Kernewek ha Kowethas an Yeth Kernewek yw ev hwath pella. Sandercock re wrug niver a ganow yn Kernewek, hag a dhyllas diw blasenn arghansek (sidi), Poll Pri hag Yn Gwynn ha Du.

Yth esa Sandercock owth ombrofya esedh Senedh Kernow Soth-Est yn dewisyans 2005 rag Mebyon Kernow. Sandercock a waynyas 1.4 % a'n raglevow ow kelli an esedh dhe Golin Breed.

Retrieved from "http://kw.wikipedia.org../../../g/r/a/Graham_Sandercock_99bd.html"

Categories: Skriforyon yn Kernewek | Kernowyon

##### Views

- Ethygel
- Dadhelva
- Current revision

##### Hwilas

##### Tavosow erell

- English